kardosdrur/scandi-wiki huggingface dataset:
Otto Bendix

Otto Julius Emanuel Bendix (født 26. juli 1845, død 27. februar 1904 i San Francisco, USA) var en dansk pianist og oboist, bror til Fritz og Victor Bendix.

Bendix, som var elev af Christian Schiemann, var kgl. kapelmusikus 1868-1882. Hans hovedinstrument var dog klaveret, og han var et vidunderbarn, der i en alder af ni år spillede med symfoniorkestret. Han blev derfor elev af Anton Rée, som han snart overgik. Rée sendte ham videre til Niels W. Gade, der sendte ham videre til studier hos Theodor Kullak i Berlin, senere til Franz Liszt i Weimar, hvor hertugen noterede sig Bendix' talent. Hjemvendt i København blev han leder af klaverretningen på Det Kongelige Danske Musikkonservatorium.

Han udviklede sig til en betydelig kunstner og koncertspiller, optrådte hyppigt offentligt og deltog tillige livligt i Kammermusikforeningens virksomhed. 1882 drog han til Boston, hvor han debuterede på Chickering's og fandt den store virksomhed, han altid tragtede efter, dels som koncertspiller, dels som konservatorielærer, professor ved New England Conservatory of Music. Senere tog han ophold i San Francisco, hvor han startede musikskolen Otto Bendix School of Music. Han døde i samme by 1904.

Eksterne henvisninger 

Pianister fra Danmark
Oboister fra Danmark
Danskere i 1800-tallet
Kongelige kapelmusici fra Danmark
Otto
Jøder fra Danmark
UEFA Champions League 1994-95

UEFA Champions League 1994-95 var den 40. udgave af turneringen for europæiske mesterhold. Og den tredje med brandet Champions League.

For første gang blev der spillet i 4 grupper med efterfølgende kvartfinaler. Otte klubber gik direkte til gruppespillet, mens 16 andre kæmpede om de resterende otte pladser. Mesterholdene fra de resterende 16 mindre lande deltog i UEFA-cuppen. Eksempelvis de norske mestre. Vinderen blev Ajax Amsterdam for fjerde gang, efter 3 på stribe i 1971-73.

Finalen blev spillet på Ernst Happel Stadion i Wien.

Kvalifikation 

|-
!colspan="5"|Gruppe A

|-
!colspan="5"|Gruppe B

|-
!colspan="5"|Gruppe C

|-
!colspan="5"|Gruppe D

|}

Gruppespil

Gruppe A

Gruppe B

Gruppe C

Gruppe D 

Milan blev fratrukket to point efter kamp mod Casino Salzburg på kampdag to.

Slutspil

Overblik

Kvartfinaler 

|}

Semifinaler 

 
|}

Finale

Statistik

Topmålscorere 
Topscorerne fra UEFA Champions League 1994–95 (uden kvalifikationsrunderne) er som følger:

Se også 
 UEFA Intertoto Cup 1995
 UEFA Cup 1994–95
 UEFA Cup Winners' Cup 1994–95

Referencer

Eksterne henvisninger 
 UEFA Champions League på UEFA's hjemmeside 
 Alle kampe 1994–95 – UEFA's hjemmeside
 Resultater på RSSSF
 UEFA Champions League 1994-95  - resultater og holdopstillinger (arkiv)
Åre Gamle Kirke

Åre Gamle Kirke () er en romansk kirkebygning i Åre sogn i Härnösands Stift og et byområde i Åre Kommune, Jämtlands län, Sverige. Kirken blev opført i slutningen af 1100-tallet ved Sankt Olav Pilgrimsvejen (), der i dag går fra Selånger Gamle Kirkeruin ved Sundsvall over de Skandinaviske bjerge til  Trondheim i Norge.

Den middelalderlige kirkebygning 
Åre Gamle Kirke blev opført helt i sten sidst i det 12. århundrede inspireret af norske kirkebygninger; Jämtland var en del af Norge. Kirken ligger ved Sankt Olav Pilgrimsvejen () og er i dag det syttende punkt på vejen, der går fra Selånger Gamle Kirkeruin ved Sundsvall, beliggende ved Den Botniske Bugt, og krydser de Skandinaviske bjerge via Stiklestad til Nidarosdomen i Trondheim. Åre Gamle Kirke er den eneste bevarede stenkirke i de Skandinaviske bjerge fra Middelalderen. Andre bevarede middelalderlige kirker i området er norske stavkirker.

Den oprindelige kirkes indre var på fem gange 11 m med et kor på toogenhalv gange toogenhalv meter. Der var kun tre små vinduer, så det var en temmelig mørk kirke. Bevaret kirkekunst fra Middelalderen er to skibslysestager, et processionskors og en usædvanlig træstatue af Sankt Olav. Statuen viser ham ikke med en kugle i  venstre hånd, en krigsøkse i sin højre og bærende en krone på hovedet, men kun med en kugle i  venstre hånd og en karoliner trekornshat på hovedet. Træstatuen er dateret til det 14. århundrede, men kan  være ældre.

Udvidelse af kirkebygningen 
Efter århundreder med krigshandlinger mellem Danmark-Norge og Sverige gjorde Freden i Brömsebro Jämtland til en del af Sverige. I 1673 fik kirken en prædikestol ved den sydlige kirkevæg efter norsk tradition. Døbefonten og galleriet ved den nordlige kirkevæg kan også dateres til slutningen af 1600-tallet. I 1736 blev kirken udvidet med næsten tolv meter i vestlig retning. Det gamle kor blev omdannet til sakristi, og kirkens nye indgang blev placeret i vest med et våbenhus i sten.

En storslået altertavle viser de sørgende Mariaer og korsfæstelsen af Kristus. Den blev tilføjet det nye alter. Kirken fik højere vinduer og de nuværende stolestader. Det karakteristiske klokketårn blev opført i 1750'erne på foranledning af Erik Olofsson fra Rännberg, bonde og medlem af Riksdagen. Tårnet tilhører en gruppe typiske kirketårne fra 1700-tallets Jämtland med sin løgformede kuppel.

Kirkens liv i dag 
Åre Gamle Kirke har 150 siddepladser og er åben hele året fra klokken otte morgen til otte aften. I 2008 foretoges i gennemsnit tre gudstjenester om ugen.

Kildehenvisninger

Eksterne henvisninger 

 Svenska kyrkan – Åre gamla kyrka    

Gamle Kirke
Kirker i Sverige
Bygninger, konstruktioner og anlæg i Jämtlands län
Dickson Nwakaeme

Dickson Nwakaeme Kabu (født 21. maj 1986) er en nigeriansk professionel fodboldspiller, som spiller for Kelantan FA i Malaysia. Han var lejet ud til AaB i efteråret 2010, men fik efter 9 kampe og 1 mål ikke forlænget sit ophold.

Referencer 

Fodboldspillere fra Nigeria
Fodboldspillere fra AaB
Fritz Bendix

Fritz Emil Bendix (født 12. januar 1847 i København, død 6. marts 1914 sammesteds) var en dansk musiker, bror til Otto Bendix og Victor Bendix.

Bendix blev student 1865 fra Det von Westenske Institut, men helligede sig senere musikken, specielt violoncellen, på hvilket instrument Frederik Rauch og Franz Xaver Neruda i København og Friedrich Grützmacher i Dresden var hans lærere. 1866-71 opholdt han sig i Tyskland, havde engagement i Meiningen og i Kassel og optrådte desuden som solist og i kammermusik. 1871-1906 var han medlem af Det Kongelige Kapel i København, siden 1887 tillige kapelregissør. Han har udgivet Børnesange (1893), memoireværket Af en Kapelmusikers Erindringer (1913) og var tillige forfatter til en på Det Kongelige Teater i København 1884 opført 1 akts stykke Efter Prøven; under pseudonymet Carsten Holst udgav han skuespillet En Hustru. Han blev titulær professor 1907 og Ridder af Dannebrog.

Fritz Bendix var i øvrigt den første dansker, der købte en maleri af Vincent van Gogh. 
Maleriet og motivet er hentet fra haven ved hospitalet i Saint-Rémy, hvor van Gogh opholdt sig 1889-90. I 1891 var Bendix på besøg i Paris sammen med bl.a. Carl Nielsen, der omtaler købet hos Pére Tanguy, farvehandleren på Montmartre, således i et brev til sin hustru:

"Om Eftermiddagen hos Kunsthandler (...) med Clement, Ballin, Bendix og Hustru.
Saa for første Gang Billeder af Vincent (van Gocken) der gjorde det stærkeste Indtryk paa mig. Bendix købte et for 300 Frc.
Middag hos Bendix hvorpaa hele Selskabet gik i Moulin Rouge, hvor vi morede os godt."

Da Carl Nielsen to år senere så van Gogh på Den Frie Udstilling 30. marts 1893, var han stadig lige begejstret for maleriet og synes, at de andre billeder på udstillingen var "blege og bløde i Sammenligning".

Bendix ønskede i 1910 at sælge billedet, der blev tilbudt både Statens Museum for Kunst og Nasjonalgalleriet i Oslo. Begge museer takkede dog nej. Kunstmuseet i København gav den begrundelse, at det var dog for "dyr Spinat" at give penge for.

Kilder 
 Om Bendix' køb af van Goghs maleri

Eksterne henvisninger 

Selvbiografer fra Danmark
Cellister fra Danmark
Personer fra København
Danskere i 1800-tallet
Danskere i 1900-tallet
Kongelige kapelmusici fra Danmark
Fritz
Personer i Kraks Blå Bog (afdøde)
Jøder fra Danmark
Riddere af Dannebrog
Titulære professorer fra Danmark
Personer i Dansk Biografisk Leksikon
Dansksprogede forfattere fra Danmark
Christian Schiemann

Christian Ludvig Adolph Schiemann (født 10. november 1824 i København, død 22. april 1915 sammesteds) var en dansk obospiller, 1851–1874 gift med Augusta Schiemann.

Schiemann lærte oprindelig klaver og violin, men kastede sig fra sit tolvte år særlig over oboen som elev af kapelmusikus Christian Frederik Barth. 1845 blev han ansat i Det Kongelige Kapel, og allerede fem år efter indtog han solistpladsen, som han i hen ved 50 år — han tog sin afsked 1895 — i kraft af sin tones ejendommelige klangskønhed, sin fuldendte teknik og sin alsidige musikbegavelse beklædte som et af Kapellets mest fremragende medlemmer. Han blev derfor ofte blev nævnt som del af det (kortlivede) "store trekløver", hvis andre kunstnere var klarinettisten Mozart Petersen og fløjtenisten Niels Petersen. 

Ved gentagne rejser i udlandet gjorde Schiemann sig også gældende som obovirtuos af første rang; som lærer talte han alle yngre danske oboister blandt sine elever. Sammen med Axel Waldemar Lanzky og Franz Neruda lagde han grunden til Kapellets soireer for kammermusik. Schiemann har også udgivet forskellige hæfter med studier for obo.

Han blev Ridder af Dannebrog 1890 og Dannebrogsmand 1906. 1912 blev han titulær professor.

Han er begravet på Assistens Kirkegård.

Kilder

Eksterne henvisninger 
 
 

Oboister fra Danmark
Kongelige kapelmusici fra Danmark
Titulære professorer fra Danmark
Riddere af Dannebrog
Danskere i 1800-tallet
Danskere i 1900-tallet
Personer fra København
Lene Tingleff

Lene Tingleff (født 2. marts 1968) er en tidligere dansk atlet medlem af Sparta Atletik. Hun var dansk mester i 1500 meter i 1994.

Danske mesterskaber 
  1994 1500 meter 4,44,49

Eksterne henvisninger 
 DAF i tal – Lene Tingleff 
 Statletik.dk – Profil – Lene Tingleff

Mellemdistanceløbere fra Danmark
Atleter fra Sparta Atletik
Atleter fra Holbæk Fremad
Flux (flertydig)

Flux kan have flere betydninger:
 Flux – mere fysisk generelt
 Flux (lodning)
 Flux (magnetisk)
 Flux (program)
 Flux (virksomhed) - højteknologisk elektronikvirksomhed i Asnæs
Emilio Bobadilla

Emilio Bobadilla (født 24. juli 1862 i Cárdenas, Kuba, død 1. januar 1921 i Biarritz, Frankrig) var en spansk forfatter og kritiker. 

Han har dels levet i Madrid, dels i Paris, dels på rejser omkring i Europa og andre verdensdele; fra en rejse til de nordiske lande, også Danmark, har han meddelt nogle erindringer og indtryk i tidsskriftet La Lectura 1907. Bobadilla skrev sædvanligvis under navnet Fray Candil. 

Han var en fremragende journalist og kritiker; belæst og skarpsindig, men undertiden (synes det) vel skarp og hånlig i sine
dommes form, hvad der naturligvis har skaffet ham mange fjender, især i den klerikale lejr. Sine recensioner og kritiske artikler har han samlet i en række bind. 

Som prosafortæller i moderne naturalistisk retning optrådte Bobadilla med Novelas en germen og A fuego lento, sidstnævnte en dygtig, men noget hårdhændet psykologisk studie. En samling personlig farvede aforismer, indeholdende meget træffende og karakterfuldt, er Sintiéndome vivir (1906); livfulde rejseindtryk har han givet i Viajando por España (1912). Også i bunden stil har Bobadilla gjort sig bemærket ved den af J.M. de Heredia roste digtsamling Vórtice (1902).

I hans senere år fremkom fra hans pen følgende rejsebeskrivelser: La ciudad sin vértebras (om London), De canal en canal (om Holland og Belgien), Del Tiber al Arno og Por Escandinavia.

Bibliografi 
 Reflejos de Fray Candil, 1886. 
 Escaramuzas, sátiras y críticas, Madrid, 1888. 
 Capirotazos, 1890. 
 Críticas instantáneas: I. El padre Coloma y la aristocracia , 1891. 
 Triquitraques, 1892. 
 Solfeo, 1893. 
 La vida intelectual (Folletos críticos). I. Baturrillos, 1895 
 Grafómanos de América, 1902. 
 Al través de mis nervios, 1903. 
 Sintiéndome vivir, 1906. 
 Muecas, 1908. 
 Novelas en germen, 1900. 
 A fuego lento, 1903. 
 Bulevar arriba, bulevar abajo (psicología al vuelo), 1911.
 Viajando por España (Evocaciones y paisajes), 1912. 
 En la noche dormida, 1913. 
 En pos de la paz (Pequeñeces de la vida diaria), 1917. 

Skønlitterære forfattere fra Cuba
Journalister fra Spanien
Rejsebogsforfattere
Romanforfattere fra Spanien
Kritikere
Digtere fra Spanien
Hannibal (film)

Hannibal er en amerikansk film fra 2001 og er efterfølgeren til Ondskabens Øjne (1991).

Medvirkende 
 Anthony Hopkins som Hannibal Lecter
 Julianne Moore som Clarice Starling
 Giancarlo Giannini som Rinaldo Pazzi
 Gary Oldman som Mason Verger
 Ray Liotta som Paul Krendler
 Frankie Faison som Barney
 Ennio Coltorti som Ricci
 Francesca Neri som Allegra Pazzi
 Robert Rietti som Sogliato
 Francis Guinan som Instruktørassistent Noonan

Eksterne henvisninger 
 

Amerikanske film fra 2001
Gyserfilm fra USA
Thrillerfilm fra USA
Engelsksprogede film
Seriemorderfilm
Kannibalfilm
Gyserfilm baseret på bøger
Francisco de Bobadilla

Francesco de Bobadilla (eller Bovadilla) var en spansk adelsmand.

Bobadilla blev 1500 af den spanske Regering sendt til Hispaniola (Haïti) for at
undersøge Kolumbus' Færd. Ved sin Ankomst tiltog han sig straks Magten paa Øen og lod
Kolumbus fængsle og føre lænket til Spanien. Den spanske Regering gjorde dog Kolumbus ved hans
Ankomst en Undskyldning og kaldte B. tilbage. Paa Hjemvejen gik han imidlertid under i en Storm 1502.

Adel fra Spanien
UEFA Champions League 1996-97

UEFA Champions League 1996-97 var den 42. udgave af UEFAs største europæisk klub-turnering, den femte siden rebrandingen til UEFA Champions League, og den sidste, der kun omfattede klubber, der var mestre i deres hjemlige ligaer. Turneringen blev vundet af Borussia Dortmund i en overraskende finale-sejr mod de forsvarende mestre Juventus. Det var deres eneste titel i turneringen hidtil, og den første titel for Tyskland siden genforeningen. De to parter mødtes også i finalen i UEFA Cuppen i 1992-1993-sæsonen, hvor det italienske hold vandt 6-1 sammenlagt.

Kvalifikation 
The winners of each tie in the preliminary round entered the Champions League group stage, whilst the losers entered the UEFA Cup first round.

|}

Gruppespil 
Atlético Madrid, Auxerre, Fenerbahçe, Rapid Wien og Widzew Łódź fik deres debut i gruppespillet.

Gruppe A

Gruppe B

Gruppe C

Gruppe D

Slutspil

Overblik

Kvartfinaler 

|}

Semifinaler 

|}

Finale

Statistik

Topmålscorere 
Topscorerne fra UEFA Champions League 1996–97 (uden kvalifikationsrunderne) er som følger:

Se også 
 UEFA Intertoto Cup 1996
 UEFA Cup 1996–97
 UEFA Cup Winners' Cup 1996–97

Referencer

Eksterne henvisninger 
 UEFA Champions League på UEFA's hjemmeside 
 Alle kampe 1996–97 – UEFA's hjemmeside
 Resultater på RSSSF
 UEFA Champions League 1996-97  - resultater og holdopstillinger (arkiv)
Stiklestad

Stiklestad er en landsby i Verdal kommune, Trøndelag i Norge, hovedsagelig kendt som skueplads for slaget ved Stiklestad, hvor Olav den Hellige faldt den 29. juli 1030.

Ved kirkejubilæet i Nidaros og på Stiklestad ved olsok (dvs. 29. juli) 1930, var det officielle Norge repræsenteret ved kong Haakon 7., dronning Maud, kronprins Olav, 77 stortingsrepræsentanter, statsminister Mowinckel, seks af de otte statsråder og 15 højesteretsdommere. Tirsdag 29. juli 1930 kl. 10:30 var der højmesse i Stiklestad kirke før friluftsgudstjeneste og 900-års jubilæumsstævne med 40.000 fremmødte på Stiklestadssletten. Det var den største folkelige manifestation i det moderne Norge.

Stiklestad kirke og Olavsstenen 
Stiklestad kirke er en langkirke i mur fra periode 1150-1200. Ifølge traditionen er kirken bygget slik at alteret er placereet over det sted, hvor Olav den Hellige faldt.
I årene 1927–30 blev kirken gennemgribende restaureret for at fremstå flottest mulig til Olavsjubilæet i 1930. Da blev en række kalkmalerier fra 1500-tallet afdækket på skibets langvægge.

Da en præst flyttede fra Stiklestad i 1930'erne, blev en sten med til Toten. Ifølge præstens datter blev stenen helt tilfældigt valgt tilfeldig fra en bunke, der ellers skulle køres væk og  kastes efter restaureringen. Denne og en anden sten var blevet fundet under gulvet da der blev gravet inde i kirken. Senere fik man i Verdal tanker om, at den sten, der blev taget med til Toten, kunne være selveste Olavsstenen. Omkring 1980 blev sagen omtalt i aviserne, og efter et ophold hos Riksantikvaren blev stenen ført tilbage til Stiklestad, hvor den blev opbevaret af Stiklestad nationale kulturcenter, inden den blev tilbageleveret til Stiklestad kirke i 2006.

Ifølge en geologisk undersøgelse udført på Geologisk museum i Oslo efter initiativ fra Riksantikvaren, var der ingen spor på stenen efter indemuring i alteret eller i grundmuren. Rapporten fastslog også, at stenen var en type rullesten typisk for Stiklestad, og efter alt at dømme fra Verdal. Arkæolog Axel Christophersen udelukkede, at denne sten var den oprindelige Olavssten, men erkendte dens symbolvirkning. Steinen ligger nå under alteret, slik at kirkens gjester kan se den hvis de ønsker.

Noter 

Trøndelags geografi
Landsbyer
Jens Severin Wartberg

Jens Severin Wartberg (døbt 10. november 1697 – 11. september 1749) var en dansk generalprokurør.

Wartberg, en søn af vejermester på Holmen Peter Wartberg og Maria Bentsen, blev døbt i Holmens Kirke 10. november 1697. Han blev student 1713, teologisk kandidat 1717, sekretær i Danske Kancelli 1723, arkivsekretær sammesteds 1736, assessor (dommer) i Højesteret 1734 og generalprokurør 1739. Thomas Overskou omtaler ham som en jovial, meget dannet mand, omgangsven af Ludvig Holberg, der fortjener at erindres som den første direktør for Den danske Skueplads på Kongens Nytorv efter privilegierne af 29. december 1747, hvilken stilling han ved Holbergs indflydelse kom til at beklæde. I det vigtige embede som generalprokurør fik han af og til lejlighed til at udvise mere følelse for den dengang undertrykte bonde end flertallet af de højere embedsmænd. Han udnævntes 1747 til etatsråd og døde pludselig 11. september 1749 i sin vogn på hjemvejen fra et taffel, hvilket gav anledning til en rimet diskussion, som siden blev trykt i Knud Lyne Rahbeks Tritogenia. Han var ugift.

Det Kongelige Teaters direktører
Generalprokurører
Danskere i 1700-tallet
Personer fra København
Højesteretsdommere fra Danmark
Teologer fra Danmark
Personer i Dansk Biografisk Leksikon
Robert Mauritz Bowallius

Robert Mauritz Bowallius (24. maj 1817 – 19. januar 1902) var en svensk
historiker, far til Carl Bowallius.

Bowallius blev 1842 docent i Sveriges historie ved Upsala Universitet, men knyttedes
samme år til Rigsarkivet i Stockholm, hvor han til sidst var rigsarkivar 1874-82.

Bowallius har bl.a. udgivet "Berättelse om riksdagen i Stockholm 1713-14" (1844), som Svenska Akademien tildelte sin store præmie, og "Om svenska statsskickets förändring efter Karl XII:s död" (1853).

Historikere fra Sverige
Arkivarer fra Sverige
Ansatte ved Uppsala Universitet
Faglitterære forfattere fra Sverige
Svensksprogede forfattere fra Sverige
Hovden i Setesdal

Hovden er en landsby længst oppe i Setesdal, beliggende i Bykle kommune i Agder fylke i Norge.
Landsbyen havde 365 indbyggere i 2008, og ligger ca. 780 meter over havet, 208 kilometer fra Kristiansand og 290 kilometer fra Oslo.

Hovden ligger ved rigsvej 9, 24 kilometer nord for kommunecenteret Bykle. Fjeldene rundt landsbyen strækker sig op til 1.200 meter over havet.

Blandt de nye tilbud, der findes i Hovden, er blandt andet et vandland og spa.

Vinterturisme 
Hovden har flere hoteller, og er et af Norges større turistcentre. I skisæsonen, der varer fra oktober til april, findes der et stort skicenter med flere skilifter i oparbejdede skibakker for alpine discipliner og ruter for langrend.

Sommerturisme 
Om sommeren er Hovden udgangspunkt for ture til fods på fjeldet og der er mulighed for fiskeri af blandt andet fjeldørred, i elve og søer, i området.

Eksterne henvisninger 
 Hovdens hjemmeside
 Hovden Badeland & Spa – hjemmeside
 Langrend i Hovden  Dansk
 Hovden - noget for enhver smag  Dansk

Setesdal
Agders geografi
Vintersportssteder i Norge
Prins Hendrik der Nederlanden (1866)

Prins Hendrik der Nederlanden var det første søgående panserskib i den nederlandske flåde. Navnet referer til den nederlandske prins Hendrik af Oranje (1820-1879), der var bror til kong Vilhelm 3., og havde rang af admiral.

Konstruktionen 

Arbejdet på skibet blev påbegyndt i 1865, og det lå konstruktionsmæssigt meget tæt på den britiske Scorpion-klasse, der var var blevet påbegyndt på samme værft tre år tidligere. Det indebar to kraftige kanontårne, hver med to 22,9 cm kanoner. Selv om slaget ved Lissa endnu lå et år fremme i tiden, var skrogformen tilpasset til vædring, noget der fik endnu større betydning efter den østrigske flådes succes med at vædre de italienske skibe i 1866.

Tjeneste 

Prins Hendrik der Nederlanden gjorde først tjeneste i hjemlige farvande, men blev så i marts 1876 sendt til Hollandsk Ostindien for at vise flaget. Skibet deltog blandt andet i nedkæmpningen af et mytteri ved Atjeh i 1889, og det lå derefter som stationsskib ved Atjeh i perioden 1890-1893. I 1894 var det et af de tre krigsskibe, der sikrede den hollandske erobring af øen Lombok. Fra 1899 var skibet ikke længere i aktiv tjeneste, men blev benyttet som flydende depot. De sidste efterretninger om Prins Hendrik er fra 1931, og kort derefter menes det at være blevet ophugget.

Litteratur 
 Roger Chesneau and Eugene M. Kolesnik, ed., Conway's All The Worlds Fighting Ships, 1860-1905, (Conway Maritime Press, London, 1979), 
 Lawren Sondhaus, Naval Warfare 1815-1914,

Noter 

Krigsskibe fra Kongeriget Nederlandene
Panserskibe
MPL

MPL har flere betydninger:
 Multi-Crew Pilot License – flyvecertifikat
 Microsoft Public License – en open source-licens fra Microsoft
 Microsoft Permissive License – tidligere navn for ovenævnte licens
 Mozilla Public License – en open source-licens
Pilot Pen Tennis 2010 Damesingle



Seeding 
The top to seedet indtrådte i anden runde. 

  Caroline Wozniacki (Mester)
  Samantha Stosur (Kvartfinale)
  Francesca Schiavone (Første)
  Elena Dementieva ''(Semifinale)

<li>  Yanina Wickmayer (Første Runde)
<li>  Marion Bartoli (Kvartfinale)
<li>  Flavia Pennetta (Kvartfinale, træk sig med fodskade)
<li>  Nadia Petrova (Finale)

Finale 
 Caroline Wozniacki –  Nadia Petrova 6–3, 3–6, 6–3.
 Det var Wozniacki's fjerde titel i 2010, og nummer ti i hendes karrierer. Det var hendes tredje sejre i træk i turneringen, som hun også vandt i 2008 og 2009.

Øverste halvdel

Nederste halvdel 

2010 Damesingle
WTA Tour 2010